# UAB „Synthesis Consulting Group“

# Raugyklos g. 21, LT-01140 Vilnius, ruta@synthesiscg.com, +370 643 31733

# INFORMACIJA SAUGOMA:VĮ REGISTRŲ CENTRAS

# Į/K 304229686, PVM MOKĖTOJO KODAS LT100010176811

KONKURSO SĄLYGOS

Programavimo paslaugų pirkimas

# TURINYS

[TURINYS 1](#_Toc112367475)

[1. BENDROSIOS NUOSTATOS 2](#_Toc112367476)

[2. PIRKIMO OBJEKTAS 2](#_Toc112367477)

[3. TIEKĖJŲ KVALIFIKACIJOS REIKALAVIMAI 2](#_Toc112367478)

[4. PASIŪLYMŲ RENGIMAS, PATEIKIMAS, KEITIMAS 6](#_Toc112367479)

[5. KONKURSO SĄLYGŲ PAAIŠKINIMAS IR PATIKSLINIMAS 7](#_Toc112367481)

[6. PASIŪLYMŲ NAGRINĖJIMAS IR VERTINIMAS 7](#_Toc112367482)

[7. PASIŪLYMŲ ATMETIMO PRIEŽASTYS 8](#_Toc112367483)

[8. DERYBOS 8](#_Toc112367484)

[9. SPRENDIMAS DĖL LAIMĖTOJO NUSTATYMO 9](#_Toc112367485)

[10. PIRKIMO SUTARTIES SĄLYGOS 9](#_Toc112367486)

#

# BENDROSIOS NUOSTATOS

* 1. *UAB Synthesis Consulting Group* (toliau vadinama – Pirkėjas) įgyvendindama projektą *„UAB Synthesis Consulting Group skaitmeninių, žiedinės ekonomikos paslaugų/produktų kūrimas, investuojant į KKI produktų kūrimui būtiną infrastruktūrą“* (Nr. *13.1.1-LVPA-K-309-01-0032*), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti **programavimo paslaugas.**
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
	4. Pirkimo dokumentai ir skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt*.*](http://www.esinvesticijos.lt/)
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka[[1]](#footnote-2).
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Rūta Karvelytė, tel.: +370  643 31 733, el. paštas:  pirkimai@synthesiscg.com.

# PIRKIMO OBJEKTAS

* 1. Perkamos programavimo paslaugos, kurių savybės nustatytos pateiktoje techninėje specifikacijoje, priede Nr. 1.
	2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	3. Šis pirkimas į dalis neskirstomas, todėl pasiūlymas turi būti pateiktas visam nurodytam paslaugų kiekiui. Pasiūlymo kaina bus skirta tik pasiūlymų vertinimui.
	4. Paslaugos turi būti suteiktos per ne ilgesnį nei 9 mėnesių laikotarpį nuo Programavimo paslaugų pirkimo sutarties pasirašymo dienos. Atsiradus nenumatytoms aplinkybėms, šalių rašytiniu susitarimu sutartis gali būti pratęsta ne ilgiau kaip iki 2023 m. liepos 30 d.
	5. Paslaugų suteikimo vieta – Lietuva, Vilnius.

# TIEKĖJŲ KVALIFIKACIJOS REIKALAVIMAI

* 1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:
		1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| **3.1.1.1** | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* arba pateikiamas laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą“. |
| **3.1.1.2** | Tiekėjo vadovas, turintis teisę juridinio asmens vardu sudaryti sandorį, ar buhalteris (buhalteriai), ar kitas (kiti) asmuo (asmenys), turintis (turintys) teisę surašyti ir pasirašyti dalyvio apskaitos dokumentus, neturi teistumo (arba teistumas išnykęs ar panaikintas), dėl dalyvio (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams. | Tiekėjo, neatitinkančio šio reikalavimo, pasiūlymas atmetamas. | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 90 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. |
| **3.1.1.3** | Įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal valstybės, kurioje jis registruotas, ar valstybės, kurioje yra Pirkėjas, reikalavimus; tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 (penkiasdešimt) eurų. | Tiekėjo, neatitinkančio šio reikalavimo, pasiūlymas atmetamas. | 1) Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, aš šalies, kurioje registruotas dalyvis, kompetentingos valstybės institucijos išduota pažymą. 2) Jeigu dalyvis yra juridinis asmuo, registruotas Lietuvos Respublikoje, iš jo nereikalaujama pateikti dokumentų, įrodančių dalyvių įsipareigojimų, susijusių su socialinio draudimo įmokų mokėjimu. Pirkėjas tikrina Valstybinio socialinio draudimo fondo valdybos internetinėje svetainėje paskutinės Pasiūlymo pateikimo termino dienos duomenis. Kitos valstybės juridinis asmuo pateikia šalies, kurioje yra registruotas dalyvis, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. Nurodytas dokumentas turi būti išduotas ne anksčiau kaip 90 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas, jo galiojimo laikotarpiu yra priimtinas. |

**3.1.2.** Ekonominės ir finansinės būklės, techninio ir profesinio pajėgumo reikalavimai

|  |  |  |  |
| --- | --- | --- | --- |
|  **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| **3.1.2.1.** | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) įvykdė arba vykdo 1 (vieną) ar daugiau panašaus pobūdžio sutarčių, kurių bendra (skaičiuojant ne daugiau kaip 3 sutarčių vertes) vertė/įvykdytos sutarties dalies vertė ne mažesnė kaip 0,7 pasiūlymo vertės be PVM. | Tiekėjo, neatitinkančio šio reikalavimo, pasiūlymas atmetamas. | Pateikiama Tiekėjo deklaracija (3 Konkurso sąlygų priedas) dėl atitikties keliamiems reikalavimams ir įvykdytų sutarčių sąrašas, nurodant sutarties objektą, paslaugų aprašymą, trukmę, duomenis apie paslaugų gavėją.Pirkėjas, norėdamas įsitikinti arba siekdamas pasitikslinti pateiktą informaciją, atskiru prašymu gali paprašyti pateikti įvykdytų sutarčių kopijas, išrašus iš sutarčių arba susisiekti su paslaugų gavėjais dėl informacijos patvirtinimo.  |
| **3.1.2.2.** | Tiekėjas turi suformuoti virtualios įrangos nuolatinę ekspertų grupę. Tas pats ekspertas gali vykdyti kelias ekspertų funkcijas, jei atitinka žemiau išvardintus reikalavimus:**1.** **Projekto direktorius:**- turėti aukštąjį universitetinį išsilavinimą;- per pastaruosius 3 metus vadovavęs ir įgyvendinęs 1 ar daugiau projektų, susijusių su virtualios programinės įrangos kūrimu ir diegimu, kurių bendra vertė (skaičiuojant ne daugiau kaip 3 projektų vertes) yra ne mažesnė kaip 0,7 pasiūlymo vertės.- Mokėti anglų kalbą ne žemesniu kaip B2 lygiu.**2.** **Produkto vadovas:**- turėti aukštąjį universitetinį išsilavinimą;**-** turėti ne trumpesnę kaip 3 metų vadovavimo patirtį vystant virtualios įrangos produktus, paremtus didelių duomenų kiekių apdorojimu ir analize. - Mokėti anglų kalbą ne žemesniu kaip B2 lygiu.**3. Duomenų mokslininkas:****-** Per paskutinius 5 metusturėti ne trumpesnę kaip **2** metų patirtį atliekant duomenų mokslininko/ inžinieriaus funkcijas;- Per paskutinius 5 metusturėti ne mažiau kaip 5 mokslines publikacijas recenzuojamuose leidiniuose.**4.** **Programuotojas:****-** turėti ne trumpesnę kaip **3** metų patirtį dirbant programuotojo darbą;- per pastaruosius 3 metus yra dalyvavęs bent 1 projekte, susijusiame su virtualios įrangos kūrimu ir diegimu. | Tiekėjo, neatitinkančio šio reikalavimo, pasiūlymas atmetamas. | Pateikiama Tiekėjo deklaracija (3 Konkurso sąlygų priedas) dėl atitikties keliamiems reikalavimams ir paslaugas teikiančių specialistų sąrašas, siūlomų ekspertų gyvenimo aprašymai (CV), kuriuose būtų nurodyta, kaip šie specialistai atitinka kiekvieną konkretų reikalavimą. Pirkėjas, norėdamas įsitikinti informacijos teisingumu atskiru prašymu gali paprašyti pateikti patirtį įrodančius dokumentus: pavyzdžiui, įgyvendintos sutarties pavadinimas, įgyvendinimo laikotarpis mėnesio tikslumu, asmenų, kurie gali suteikti informacijos apie įgyvendintą sutartį kontaktiniai duomenys, kita svarbi informacija apie sutartį, diplomai, pažymėjimai ar kiti atitiktį reikalavimams įrodantys dokumentai. Jei siūlomi ekspertai nėra Tiekėjo darbuotojai, gali būti reikalaujama pateikti siūlomo eksperto pasirašytą deklaraciją, kurioje nurodyta, kad konkurso laimėjimo atveju siūlomas ekspertas sutinka teikti numatytas paslaugas. |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1.1 - 3.1.1.3. punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2.1. - 3.1.2.2. punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

# PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių ir (arba) anglų kalba. Susirašinėjimas su tiekėju vykdomas elektroniniu paštu.
	4. Tiekėjas kainos pasiūlymą privalo pateikti pagal konkurso sąlygų 1 priede pateiktą formą. Pasiūlymas teikiamas elektroniniame laiške adresupirkimai@synthesiscg.com*.*
	5. Elektroninio laiško antraštėje turi būti nurodyta: „KONKURSUI: PROGRAMAVIMO PASLAUGŲ PIRKIMAS“.
	6. Pasiūlymą sudaro tiekėjo raštu pateiktų dokumentų visuma:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. kita konkurso sąlygose prašoma informacija ir (ar) dokumentai.
	7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	8. Tiekėjas, pateikdamas pasiūlymą, turi siūlyti visą nurodytą paslaugų kiekį.
	9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	10. Pasiūlymas turi būti pateiktas iki 2022 m. rugsėjo mėn. 29 d. 16:45 val. (Lietuvos Respublikos laiku) atsiuntus jį elektroniniu laišku adresu: *pirkimai@synthesiscg.com*. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas.
	11. Pavėluotai gauti pasiūlymai neįtraukiami į konkursą.
	12. Pasiūlymuose nurodoma paslaugų kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą paslaugų apimtį, kainos sudėtines dalis, į techninės specifikacijos reikalavimus ir pan. Į paslaugų kainą turi būti įskaityti visi mokesčiai ir visos tiekėjo išlaidos, susijusios su paslaugų pateikimu, kaip nurodyta specifikacijoje.
	13. Pasiūlymas turi galioti ne trumpiau nei 90 dienų nuo jo pateikimo datos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	14. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	15. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt.](http://www.esinvesticijos.lt/)
	16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime ir pratęsia pasiūlymų pateikimo terminą, jei reikia.
	4. Pirkėjas nerengs susitikimų su tiekėjais dėl pirkimo dokumentų paaiškinimų*.*
	5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su tiekėjais įgalioti palaikyti: operacijų vadovė Rūta Karvelytė, el. paštas:  pirkimai@synthesiscg.com, tel. nr.: +370 643 31733.
2. **PASIŪLYMŲ NAGRINĖJIMAS IR VERTINIMAS**
	1. Vokų atplėšimo procedūra vyks 2022 m. rugsėjo 29 d. 17 val. 00 min. (Lietuvos Respublikos laiku), dalyviams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei vokų atplėšimo procedūra, nurodytas Konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos.
	5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	6. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
	7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	9. Pasiūlymuose nurodytos kainos bus vertinamos eurais su PVM.
	10. Pirkėjo neatmesti pasiūlymai vertinami pagal mažiausios kainos kriterijų.

# PASIŪLYMŲ ATMETIMO PRIEŽASTYS

* 1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, pirkėjui nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

# DERYBOS

* 1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms*.*
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas. Derybos gali būti vykdomos nuotolinėmis ryšio priemonėmis.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.

# SPRENDIMAS DĖL LAIMĖTOJO NUSTATYMO

* 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

# PIRKIMO SUTARTIES SĄLYGOS

* 1. Programavimo paslaugų suteikimo terminas: 9 mėnesiai nuo Programavimo paslaugų pirkimo sutarties pasirašymo dienos. Atsiradus nenumatytoms aplinkybėms šalių rašytiniu susitarimu sutartis gali būti pratęsta ne ilgiau kaip iki 2023 m. liepos 30 d.
	2. Atsiskaitymo sąlygos:
		1. Paslaugos apmokamos pagal faktiškai sugaištas valandas, kurias patvirtina Pirkėjas. Kiekvieno einamojo mėnesio pradžioje Tiekėjas turi suderinti su Pirkėju suteiktų paslaugų perdavimo-priėmimo aktą.
		2. Suderinto paslaugų perdavimo – priėmimo akto pagrindu Tiekėjas turi pateikti Pirkėjui sąskaitą faktūrą.
	3. Pirkėjas sąskaitą faktūrą apmoka per 30 d. d. nuo sąskaitos faktūros gavimo dienos.
	4. Tiekėjui laiku ir (arba) tinkamai neįvykdžius Pirkimo sutarties be pagrįstų ir nuo Tiekėjo nepriklausančių aplinkybių, Pirkėjas skaičiuoja 0,02 % dydžio delspinigius nuo neįvykdytos Pirkimo sutarties vertės tol, kol bus įvykdyti visi įsipareigojimai, tačiau neviršijant 5 proc. Sutarties vertės.
	5. Be pateisinamų priežasčių per Sutartyje nustatytą terminą Pirkėjui nesumokėjus už tinkamai atliktą ir priimtą Pirkimo objektą, Tiekėjas gali pareikalauti mokėti 0,02 proc. dydžio delspinigius nuo vėluojamos sumokėti sumos už kiekvieną uždelstą dieną.
	6. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
	7. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir pirkėjo pirkimo pradžioje nustatytos pirkimo sąlygos, išskyrus šių sąlygų 8 punkte nustatyti atvejai (jei taikoma).
	8. Vykdant pirkimo sutartį, esminės pirkimo sutarties sąlygos keičiamos nebus, jeigu:
		1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
		2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
		3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai; ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	9. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 proc. pradinės pirkimo sutarties vertės prekių ar paslaugų pirkimo atveju ir 15 proc. – darbų pirkimo atveju.
1. **BAIGIAMOSIOS NUOSTATOS**
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
	3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
	4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
2. **PRIEDAI**
3. Konkurso sąlygų 1 priedas „Techninė specifikacija“;
4. Konkurso sąlygų 2 priedas „Pasiūlymo forma“;
5. Konsurso sąlygų 3 priedas „Tiekėjo deklaracija“.

 Konkurso sąlygų

1 priedas

**TECHNINĖ SPECIFIKACIJA**

**Programavimo paslaugų pirkimas**

1. Pirkėjas: UAB Synthesis Consulting Group, įm. k. 304229686, Raugyklos g. 21, Vilnius.
2. Pirkimo objektas: analitinis įrankis, leidžiantis automatizuoti konkurencinių prekės ženklų, produktų ir paslaugų analizę remiantis komunikacija pateikiama skaitmeniniuose kanaluose (puslapyje, mobiliosis programėles paskyroje).
3. Reikalavimai pirkimo paslaugoms:
	1. Programinės įrangos sukūrimo paslaugos turi būti suteiktos per ne ilgesnį nei 9 mėnesių laikotarpį nuo Programavimo paslaugų pirkimo sutarties pasirašymo dienos. Atsiradus nenumatytoms aplinkybėms, šalių rašytiniu susitarimu sutartis gali būti pratęsta ne ilgiau kaip iki 2023 m. liepos 30 d.
	2. Per 10 d.d. nuo pirkimo sutarties pasirašymo fakto, Tiekėjas privalo parengti ir su Pirkėju suderinti projekto darbo planą. Jei Pirkėjas pateikia pastabas planui, Tiekėjas, atsižvelgdamas į pateiktas pastabas, turi patikslinti parengtą planą ne vėliau kaip per 5 darbo dienas.
	3. Prieš pradedant programinės įrangos kūrimo darbus, Tiekėjas turi parengti ir su Pirkėju suderinti UX strategiją bei jos įgyvendinimo planą.
	4. Suderinus UX strategiją ir įgyvendinimo planą, Tiekėjas turi paruošti programavimo darbų aplinką.
	5. Programinė įranga turi apimti šiuos modulius:
		1. Interneto svetainių duomenų surinkimo modulis, leidžiantis nuskaityti internetinio puslapio tekstinę informaciją;
		2. Duomenų paruošimo modulis skirtas tekstinių elementų suskaidymui ir jų paruošimui tolimesniam apdorojimui ir klasifikacijai;
		3. Duomenų klasifikacijos modulis, kurio pagalba būtų sukategorizuojami duomenys į iš anksto numatytas analizės kategorijas;
		4. Analitinį modulį, skirtą atskirų analizės objektų rezultatų palyginimui, persidengimų identifikavimui bei diferencijuotų įžvalgų išskyrimui. Analitinis modulis apima ir ataskaitų generavimą rezultatų pateikimui, vizualinį komponentą skirtą kalibravimui ir rezultatų filtravimo funkcionalumui.

Perkamos paslaugos:

|  |  |
| --- | --- |
| **Eil. Nr.** | **Pavadinimas** |
|
| 1. | UX strategijos ir plano parengimas |
| 2. | Programavimo darbų aplinkos parengimas |
| 3. | Projektų valdymas |
| 4. | Testavimas |
| 5. | DevOps  |
| **INTERNETO SVETAINIŲ DUOMENŲ SURINKIMAS**  |
| 6. | Užklausų eilės sudarymo sprendimas |
| 7. | Svetainių kodo surinkimo sprendimas  |
| 8. | Klaidų tvarkymas |
| 9. | Svetainių struktūros identifikavimo sprendimas |
| 10. | Neveikiančių svetainių scenarijaus sprendimas |
| **DUOMENŲ PARUOŠIMO MODULIS** |
| 11. | Duomenų bazės schema |
| 12. | Domenų adresų atpažinimas ir pridėjimas  |
| 13. | HTML kodo valymas  |
| 14. | Tekstinių elementų suskaidymas ir paruošimas klasifikacijai |
| **KLASIFIKACIJOS MODULIS** |
| 15. | Algoritmo treniravimosi užduočių sukūrimas |
| 16. | Algoritmo apmokymas |
| 17. | Duomenų debesijos sprendimo konfigūracija |
| 18. | Korekcinių rezultatų suvedimas |
| **ANALITINIS MODULIS** |
| 19. | Bendros vartotojo sąsajos sukūrimas |
| 20. | Užduočių sukūrimo komponentas |
| 21. | Rezultatų pateikimo komponentas |
| **ATASKAITŲ MODULIS** |
| 22. | Bendros vartotojo sąsajos sukūrimas |
| 23. | Ataskaitos paruošimas |
| **PRANEŠIMŲ MODULIS** |
| 24. | Periodinis pasikeitimų tikrinimas |
| 25. | Vartotojų informavimas |

Konkurso sąlygų

2 priedas

**PASIŪLYMAS**

**Dėl Programavimo paslaugų**

 2022 - -

Data

Vieta

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

* 1. konkurso skelbime, paskelbtame svetainėje [www.esinvesticijos.lt](http://www.esinvesticijos.lt/) 2022-09-22.
	2. konkurso sąlygose;
	3. pirkimo dokumentų prieduose.

Mes siūlome šias paslaugas:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas** | **Preliminarus planuojamas val. skaičius *(nurodo tiekėjas)*** | **Kaina, 1 val.,****Eur (be PVM)** | **Kaina, 1 val.,****Eur (su PVM)** | **Paslaugų kaina (be PVM)** *(3x4)* |
| **1** | **2** | **3** | **4** | **5** | **6** |
| 1. | UX strategijos ir plano parengimas |  |  |  |  |
| 2. | Programavimo darbų aplinkos parengimas |  |  |  |  |
| 3. | Projektų valdymas |  |  |  |  |
| 4. | Testavimas |  |  |  |  |
| 5. | DevOps  |  |  |  |  |
| **INTERNETO SVETAINIŲ DUOMENŲ SURINKIMAS**  |  |  |  |  |
| 6. | Užklausų eilės sudarymo sprendimas |  |  |  |  |
| 7. | Svetainių kodo surinkimo sprendimas  |  |  |  |  |
| 8. | Klaidų tvarkymas |  |  |  |  |
| 9. | Svetainių struktūros identifikavimo sprendimas |  |  |  |  |
| 10. | Neveikiančių svetainių scenarijaus sprendimas |  |  |  |  |
| **DUOMENŲ PARUOŠIMO MODULIS** |  |  |  |  |
| 11. | Duomenų bazės schema |  |  |  |  |
| 12. | Domenų adresų atpažinimas ir pridėjimas  |  |  |  |  |
| 13. | HTML kodo valymas  |  |  |  |  |
| 14. | Tekstinių elementų suskaidymas ir paruošimas klasifikacijai |  |  |  |  |
| **KLASIFIKACIJOS MODULIS** |  |  |  |  |
| 15. | Algoritmo treniravimosi užduočių sukūrimas |  |  |  |  |
| 16. | Algoritmo apmokymas |  |  |  |  |
| 17. | Duomenų debesijos sprendimo konfigūracija |  |  |  |  |
| 18. | Korekcinių rezultatų suvedimas |  |  |  |  |
| **ANALITINIS MODULIS** |  |  |  |  |
| 19. | Bendros vartotojo sąsajos sukūrimas |  |  |  |  |
| 20. | Užduočių sukūrimo komponentas |  |  |  |  |
| 21. | Rezultatų pateikimo komponentas |  |  |  |  |
| **ATASKAITŲ MODULIS** |  |  |  |  |
| 22. | Bendros vartotojo sąsajos sukūrimas |  |  |  |  |
| 23. | Ataskaitos paruošimas |  |  |  |  |
| **PRANEŠIMŲ MODULIS** |  |  |  |  |
| 24. | Periodinis pasikeitimų tikrinimas |  |  |  |  |
| 25. | Vartotojų informavimas |  |  |  |  |
|  | **Pasiūlymo suma be PVM:** |  |
|  | **PVM** **suma:** |  |
|  | **Pasiūlymo suma su PVM:** |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja 90 dienų nuo jo pateikimo datos.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

Tiekėjo vadovo arba jo įgalioto asmens pareigos parašas Vardas Pavardė

Pirkimo sąlygų

1. priedas

**TIEKĖJO DEKLARACIJA**

**DĖL ATITIKTIES KELIAMIEMS KVALIFIKACINIAMS REIKALAVIMAMS TIEKĖJUI**

 2022 - -

Data

Aš, \_\_\_\_\_\_\_\_\_\_\_\_\_\_\_\_\_ (Tiekėjo vadovo ar jo įgalioto asmens pareigų pavadinimas, vardas ir pavardė), tvirtinu, kad mano vadovaujama (-as) (atstovaujama (-as)) \_\_\_\_\_\_\_\_\_\_\_\_ (Tiekėjo pavadinimas), dalyvaujanti (-is) UAB „Synthesis Consulting group“ atliekamame pirkime „Programavimo paslaugų pirkimas“ atitinka visus Pirkimo sąlygų 3.1.2.1 ir 3.1.2.2 punktuose nustatytus keliamus Reikalavimus tiekėjui. Man žinoma, kad, jeigu Pirkėjas nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

Tiekėjo vadovo arba jo įgalioto parašas Vardas Pavardė

 asmens pareigos

1. Neįvykus konkursui ir dėl to vykdant pakartotinį pirkimą Taisyklių 461.1 punkto pagrindu, negali būti keičiamos esminės pirkimo sąlygos: tiekėjų kvalifikaciniai reikalavimai, minimalūs techniniai ir (arba) funkciniai perkamų prekių, paslaugų ir darbų reikalavimai ir (arba) norimo rezultato apibūdinimas bei tiekėjų pasiūlymų vertinimo kriterijai. [↑](#footnote-ref-2)